Steelers har en stor tilhengerskare som har fått navnet Steeler Nation. Steelers spiller hjemmekampene sine i Acrisure Stadium nord i Pittsburgh, som også er hjemmebanen for college footballaget Pittsburgh Panthers. Stadionet ble bygget i 2001, da under navnet Heinz Field, og erstattet Three Rivers Stadium som hadde vært lagets hjemmebane i 31 sesonger. Før Three Rivers spilte Steelers i Pitt Stadium og Forbes Field.